CELEX: 32005R1660
Language: ro
Date: 2005-10-06
Title: Regulamentul (CE) nr. 1660/2005 al Consiliului din 6 octombrie 2005 privind încheierea protocolului de stabilire a posibilităților de pescuit și a contribuției financiare prevăzute de Acordul dintre Comunitatea Economică Europeană și Republica Federală Islamică a Comorelor privind pescuitul în largul coastelor Comorelor pentru perioada cuprinsă între 1 ianuarie 2005 și 31 decembrie 2010

Anunţ juridic important

|

32005R1660

Jurnalul Oficial L 267 , 12/10/2005 p. 0015 - 0016 Jurnalul Oficial L 173 , 27/06/2006 p. 0005 - 0006

		20051006Regulamentul (CE) nr. 1660/2005 al Consiliuluidin 6 octombrie 2005privind încheierea protocolului de stabilire a posibilităților de pescuit și a contribuției financiare prevăzute de Acordul dintre Comunitatea Economică Europeană și Republica Federală Islamică a Comorelor privind pescuitul în largul coastelor Comorelor pentru perioada cuprinsă între 1 ianuarie 2005 și 31 decembrie 2010CONSILIUL UNIUNII EUROPENE,având în vedere Tratatul de instituire a Comunității Europene, în special articolul 37 coroborat cu articolul 300 alineatul (2) și articolul 300 alineatul (3) primul paragraf,având în vedere propunerea Comisiei,având în vedere avizul Parlamentului European [1],întrucât:(1) În conformitate cu Acordul dintre Comunitatea Economică Europeană și Republica Federală Islamică a Comorelor privind pescuitul în largul coastelor Comorelor [2], cele două părți au purtat negocieri pentru a stabili modificări sau adăugiri la acord, la sfârșitul perioadei de aplicare a protocolului la acord.(2) În urma acestor negocieri, la 24 noiembrie 2004 a fost parafat un nou protocol de stabilire a posibilităților de pescuit și a contribuției financiare prevăzute de acest acord pentru perioada cuprinsă între 1 ianuarie 2005 și 31 decembrie 2010.(3) Este în interesul Comunității să aprobe respectivul protocol.(4) Metoda de alocare a posibilităților de pescuit între statele membre ar trebui definită în baza alocării tradiționale a posibilităților de pescuit în conformitate cu acordul în domeniul pescuitului,ADOPTĂ PREZENTUL REGULAMENT:Articolul 1Protocolul de stabilire a posibilităților de pescuit și a contribuției financiare prevăzute de Acordul dintre Comunitatea Economică Europeană și Republica Federală Islamică a Comorelor privind pescuitul în largul coastelor Comorelor pentru perioada cuprinsă între 1 ianuarie 2005 și 31 decembrie 2010 se aprobă în numele Comunității.Textul protocolului se anexează la prezentul regulament [3].Articolul 2Posibilitățile de pescuit prevăzute de protocol sunt alocate între statele membre după cum urmează:(a) toniere cu plasă pungă:Spania : 21 nave,Franța : 18 nave,Italia : 1 navă(b) nave de pescuit de suprafață cu paragate:Spania : 12 nave,Portugalia : 5 nave.În cazul în care cererile de licență ale acestor state membre nu acoperă toate posibilitățile de pescuit prevăzute de protocol, Comisia poate lua în considerare cereri de licență din orice alt stat membru.Articolul 3Statele membre ale căror nave pescuiesc în temeiul prezentului protocol sunt obligate să adreseze Comisiei o notificare privind cantitățile din fiecare stoc pescuit în zona comoriană de pescuit, în conformitate cu regimurile stabilite de Regulamentul (CE) nr. 500/2001 al Comisiei [4].Articolul 4Președintele Consiliului este autorizat să numească persoanele împuternicite să semneze protocolul prin care Comunitatea își asumă obligații.Articolul 5Prezentul regulament intră în vigoare în a treia zi de la data publicării în Jurnalul Oficial al Uniunii Europene.Prezentul regulament este obligatoriu în toate elementele sale și se aplică direct în toate statele membre.Adoptat la Bruxelles, 6 octombrie 2005.Pentru ConsiliuPreședinteleA. Darling[1] Aviz adoptat la 27 septembrie 2005 (nepublicat încă în Jurnalul Oficial).[2] JO L 137, 2.6.1988, p. 19.[3] JO L 252, 28.9.2005, p. 11.[4] JO L 73, 15.3.2001, p. 8.--------------------------------------------------